**Kære byrådspolitiker**

Kan du forsvare, at der graves giftig havnebund op og dumpes nær Fløjstrup Strand, hvorefter det kan spredes af strøm og vind fra Moesgaard til Ajstrup Strand og måske længere bort?

Vi skriver til dig som byrådspolitiker, fordi du står for at skulle tage den vigtigste beslutning i forbindelse med udvidelsen af Aarhus Havn og dens følgevirkninger for natur og miljø i Aarhus bugt.

Vi sendte et høringssvar i marts sidste år, hvor vi udtrykte vores dybeste bekymring for den planlagte dumpning, også kaldet klapning, af de kæmpe mængder forurenet havneslam som planlægges dumpet ud for vores og hele Aarhus bys rekreative område syd for Aarhus. Vel at mærke havneslam, der blandt andet oprindeligt stammer fra de gamle inderhavne i Aarhus, og blandt andre indeholder giftige, hormonforstyrrende stoffer fra bundmaling på skibe og en lang liste af tungmetaller jvf. COWIs rapport.

Vi mangler svar og blive hørt.

Vi har fået indsigt i havnens ansøgning der ligger hos miljøstyrelsen, og for at gennemføre havneudvidelsen, har havnen søgt om råstofudvindinger i Aarhusbugten med sandsugning på 6 MILLIONER m3 HAVBUND og dumpning af 2 MILLIONER m3 FORURENET SLAM, samt 11 MILLIONER m3 JORD kørt tværs gennem Aarhus by.

Samtidig har Aarhus borgmester, Jacob Bundsgaard udsendt en pressemeddelelse der blandt andet fortæller: ”Vores havmiljø er sårbart, følsomt og udfordret. Vi skal passe godt på det nu – og i fremtiden.”

Hvordan hænger det sammen?

Vi er i den forløbne tid kun blevet bestyrket i, at de miljømæssige konsekvenser er stærkt undervurderet. Det er en forældet tankegang at bruge vores levende hav til losseplads med uoprettelige konsekvenser for vores natur og havmiljø.

Hos borgermødets eksperter på rådhuset den 17. januar var der heller ikke noget at tage fejl af.

De miljømæssige konsekvenser ER stærkt undervurderet!

Vi vil henlede opmærksomheden på de tidligere skader af havmiljøet ved Fløjstrup strand.

Ved første udvidelse af Aarhus Havn i 1997, kritiserede myndighederne allerede dengang planerne. Aarhus Amt advarede meget klart og tydeligt havnen mod råstofudvindingen og dens konsekvenser, der ville ramme havmiljøet hårdt, ved råstofudvindinger af millioner kubikmeter sand fra havbunden. Havnens eksperter sagde ligesom i dag, at det kun ville føre til en minimal påvirkning.

Før sandsugningerne var der brede sandstrande uden sten ved Mariendal og Ajstrup Strand. Efter udvindingerne, forsvandt sandet ved strandene.

Her 30 år efter vil havnen så dumpe 2 millioner m3 miljøskadeligt havneslam ud for vores strande igen med det argument, at området i dag er så beskadiget og dødt, at nu kan områderne i følge dem, bruge den døde havbund til at dumpe miljøfarligt slam i.

Vi mener som tidligere at der er en begrundet risiko for, at havbunden i det ansøgte klapningsområde og i store områder omkring vil lide skade og blive væsentligt forringet både under klapning, og på langt længere sigt.

Vi finder det beskæmmende at vores politikere ikke for længst har sat en stopper for havnens planer med et helt og aldeles forbud mod al yderligere ødelæggelse af natur og havmiljø.

Det er naturligvis tvivlsomt, om Miljøstyrelsen vil give tilladelse til dumpningen af slammet.

Hvis Miljøstyrelsen mod al fornuft, meddeler tilladelse til klapning med byrådets opbakning, agter vi for at forhindre uoprettelige konsekvenser for vores natur, at påklage denne afgørelse til en højere instans, da det vil være i direkte strid med EU´s vandrammedirektiv.

Vi beder dig stemme imod at fylde vores natur med affald og udnytte naturen med sandsugning, så vi kan sikre vores havmiljø og kyster for vores kommende generationer.

**På vegne af Grundejerforeningen Mariendal Havbakker**

Else M. Skjødt, formand

Mette Skytte Nielsen, næstformand

Dan Vestergaard, Webmaster, Kasserer

Peter Rasmussen, Bestyrelsesmedlem

Søren Jensen, Bestyrelsesmedlem

**På vegne af Grundejerforeningen Kysing Næs**

Ole Nielsen, formand

**På vegne af Ajstrup Strand og Norsminde Grundejerforening**

Leif-Henning Jensen, formand

Sven Thomsen, næstformand

Arne Skjærris, bestyrelsesmedlem

Freja Laustsen, bestyrelsesmedlem

Ole Stenholt, bestyrelsesmedlem

**På vegne af Beder, Malling og Ajstrup Fællesråd**

Formand for forretningsudvalget Jørgen Friis Bak

Kasserer i BMA Børge Terkelsen

Medlem af forretningsudvalget Steen Bording Andersen

Medlem af forretningsudvalget Povl Nørgaard

Medlem af forretningsudvalget Daniel Pedersson

Medlem af forretningsudvalget Hans Oluf Schou

Medlem af forretningsudvalget Morten Sejersen  
Medlem af forretningsudvalget Birgitte Skjøtt

**På vegne af Holme, Højbjerg og Skåde Fællesråd**

Formand for forretningsudvalget Søren Wichmann Matthiessen

Medlem af forretningsudvalget Niels Bjerregaard Thomsen

Medlem af forretningsudvalget Metin Lindved Aydin

Medlem af forretningsudvalget Hans Skou

Medlem af forretningsudvalget Annie Villandsen

Medlem af forretningsudvalget Ditte Nielsen

Medlem af forretningsudvalget Allan Moeslund

**På vegne af Ajstrup Landsbylaug**

Formandskab Thyge Thomasen og

Inge Pedersen

**På vegne af Frederiksbjerg og Langenæs Fællesråd**

Formand for forretningsudvalget Henrik Olsen

Næstformand for forretningsudvalget Christian Marck Nielsen, Næstformand

Medlem af forretningsudvalget Rene Christoffersen

Medlem af forretningsudvalget Kim Bredahl Kristensen

Medlem af forretningsudvalget Erik Zappon

Medlem af forretningsudvalget Hanne Kalhave

Medlem af forretningsudvalget Maria Alexandra Beck

Medlem af forretningsudvalget Lene Ejlersen

**På vegne af Odderkystens Fællesudvalg**

Gunner Jørgensen, Formand  
Flemming Jensen, Næstformand  
Flemming Mouritsen, Kasserer  
Viggo Eslund, Sekretær  
Kim Jensen, Bestyrelsesmedlem  
Vagn Christensen, Bestyrelsesmedlem.

**På vegne af Midtbyens Fællesråd**

Thomas Kruse (formand)

Jørn Østergaard (kasserer) Bestyrelsesmedlem

Hans Bjerregaard, Bestyrelsesmedlem

Solveig Munk, Bestyrelsesmedlem

Michael Langebæk, Bestyrelsesmedlem

Christian Engbirk, Bestyrelsesmedlem

Ulla Kjær, Bestyrelsesmedlem

Henning Krogh Petersen, Bestyrelsesmedlem

Vibeke Skjøttgaard, Bestyrelsesmedlem

Afsendt af Ingrid Søe

3133 1002

Miljøforkvinde for Mariendal Havbakker, Ajstrup Strand og Norsminde Grundejerforening